
A kínai-japán konfliktus ma - A Szenkaku/Diaoyu-szigetek feletti területi vita elemzése

A Kína és Japán közötti területi vita a Szenkaku/Diaoyu-szigetek felett már a hetvenes évek eleje óta komoly kérdés. Bár a múltban is voltak incidensek a felek között, a szigetek nagy részének Japán általi 2012-es megvásárlása óta kialakult konfliktushelyzet az egyik legkomolyabb a területi vita történetében. Kína az utóbbi években jelentősen megerősödött, ami miatt ma már képes helytállni Japánnal szemben mind diplomáciailag, mind katonailag, emiatt pedig nagy bizonytalanságok és aggodalmak merülnek fel a konfliktus kimenetelével kapcsolatban. Dolgozatomban e helyzetet fogom elemezni a neorealimzus elméleti keretrendszerét alkalmazva (ezen belül az elköteleződésekre fókuszálva), hogy megértsük, melyek azok a tényezők, amik akadályozzák a diplomáciai folyamatok előrehaladását és amik növelik a feszültséget a két ország között. Hipotézisem, hogy az egyeztetésekben bekövetkezett patthelyzet és a növekvő feszültségek Japán és Kína között az elköteleződésekben és az információs ellátottságban fellelhető bizonytalanságoknak és a kompromisszumkészség hiányára vezethető vissza.



